Du kan bede om fri, når det er nødvendigt, at du indlægges på hospital sammen dit syge, hjemmeværende barn/børn. Reglen vedrører børn under 14 år.
Retten til frihed med løn følger det enkelte barn, hvorfor der maksimalt kan gives indehavere af forældremyndigheden, 5 dages frihed med løn inden for en 12 måneders periode.
Friheden fordeles mellem indehavere af forældremyndigheden efter jeres skøn.
Kun ophold på hospitalet, der medfører overnatning, betragtes som indlæggelse og er derved omfattet af bestemmelsen.
Du skal på opfordring fremlægge dokumentation for hospitalsindlæggelsen. Der ydes fuld løn.
Anmærkning Ved ordet "nødvendig" i ovenstående bestemmelse forstås: Et brev fra hospitalet om, at hospitalet anbefaler eller henstiller, at en af barnets forældre indlægges eller opholder sig sammen med barnet på hospitalet, er tilstrækkelig til at dokumentere nødvendigheden. En egentlig lægeerklæring er ikke påkrævet.